CELEX: 32020R1987
Language: el
Date: 2020-07-14 00:00:00
Title: Κατ’ εξουσιοδότηση κανονισμός (ΕΕ) 2020/1987 της Επιτροπής, της 14ης Ιουλίου 2020, για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου και του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά την κατάθεση και την αποδέσμευση εγγυήσεων κατά τη διαχείριση των δασμολογικών ποσοστώσεων με βάση τη χρονολογική σειρά υποβολής των αιτήσεων

14.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 422/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2020/1987 ΤΗΣ ΕΠΙΤΡΟΠΗΣ
         της 14ης Ιουλίου 2020
         για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου και του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά την κατάθεση και την αποδέσμευση εγγυήσεων κατά τη διαχείριση των δασμολογικών ποσοστώσεων με βάση τη χρονολογική σειρά υποβολής των αιτήσεων
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 186,
         Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (2), και ιδίως το άρθρο 66 παράγραφος 3,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 1308/2013 θεσπίζει κανόνες σχετικά με τη διαχείριση των δασμολογικών ποσοστώσεων και την ειδική μεταχείριση των εισαγωγών από τρίτες χώρες. Επιπλέον, αναθέτει στην Επιτροπή την αρμοδιότητα έκδοσης κατ’ εξουσιοδότηση και εκτελεστικών πράξεων, με σκοπό τη διασφάλιση της ομαλής διαχείρισης των δασμολογικών ποσοστώσεων.
                  
               
                     (2)
                  
                  
                     Για λόγους διοικητικής απλούστευσης, η διαχείριση των υποχρησιμοποιούμενων δασμολογικών ποσοστώσεων για γεωργικά προϊόντα πραγματοποιείται με βάση την αρχή της «κατά προτεραιότητα εξυπηρέτησης» σύμφωνα με τα άρθρα 49 έως 54 του εκτελεστικού κανονισμού (ΕΕ) 2015/2447 της Επιτροπής (3), τα οποία ρυθμίζουν τη διαχείριση δασμολογικών ποσοστώσεων που έχουν σχεδιαστεί έτσι ώστε να χρησιμοποιούνται σύμφωνα με τη χρονολογική σειρά των ημερομηνιών αποδοχής των τελωνειακών διασαφήσεων.
                  
               
                     (3)
                  
                  
                     Θα πρέπει να προβλεφθεί ότι η συμμετοχή στις εν λόγω δασμολογικές ποσοστώσεις ενδέχεται να υπόκειται στην κατάθεση εγγύησης, ώστε να εξασφαλίζεται ότι πληρούνται ορισμένες απαιτήσεις σχετικά με τη μεταποίηση, την τελική χρήση, τα πρότυπα ποιότητας των προϊόντων, καθώς και τη σφαγή και την πάχυνση ζώων. Οι εν λόγω απαιτήσεις καθορίζονται λεπτομερώς για καθεμία από τις σχετικές δασμολογικές ποσοστώσεις σε εκτελεστική πράξη που εκδίδεται δυνάμει του άρθρου 187 του κανονισμού (ΕΕ) αριθ. 1308/2013.
                  
               
                     (4)
                  
                  
                     Για την απλούστευση της διαδικασίας και της νομοθεσίας, είναι σκόπιμο οι υφιστάμενοι κανόνες για τη διαχείριση των δασμολογικών ποσοστώσεων με βάση την αρχή της «κατά προτεραιότητα εξυπηρέτησης», οι οποίοι περιέχονται σε διάφορες πράξεις της Ένωσης, να αντικατασταθούν από μία πράξη. Ως εκ τούτου, οι κανονισμοί (ΕΚ) αριθ. 440/96 (4), (ΕΚ) αριθ. 1831/96 (5), (ΕΚ) αριθ. 2133/2001 (6), (ΕΚ) αριθ. 2094/2004 (7), (ΕΚ) αριθ. 937/2006 (8), (ΕΚ) αριθ. 437/2009 (9), (ΕΚ) αριθ. 438/2009 (10), (ΕΚ) αριθ. 933/2009 (11), (ΕΚ) αριθ. 1064/2009 (12), (ΕΕ) αριθ. 1085/2010 (13) και (ΕΕ) αριθ. 59/2011 (14) της Επιτροπής και οι εκτελεστικοί κανονισμοί (ΕΕ) αριθ. 1354/2011 (15), (ΕΕ) αριθ. 481/2012 (16), (ΕΕ) αριθ. 988/2014 (17), (ΕΕ) αριθ. 989/2014 (18), (ΕΕ) αριθ. 1233/2014 (19), (ΕΕ) 2015/2405 (20), (ΕΕ) 2017/1466 (21) και (ΕΕ) 2018/567 (22) της Επιτροπής θα πρέπει να καταργηθούν.
                  
               
                     (5)
                  
                  
                     Προκειμένου να εξασφαλιστεί η ομαλή μετάβαση στους κανόνες που προβλέπονται στον παρόντα κανονισμό και για να εκπληρωθεί η υποχρέωση κοινοποίησης των νέων κανόνων στον Παγκόσμιο Οργανισμό Εμπορίου πριν από την εφαρμογή τους, είναι σκόπιμο να περιοριστεί η εφαρμογή του παρόντος κανονισμού στις περιόδους δασμολογικών ποσοστώσεων που αρχίζουν από την 1η Ιανουαρίου 2021 και μετά,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Πεδίο εφαρμογής
            Με τον παρόντα κανονισμό θεσπίζονται κανόνες για τη συμπλήρωση των κανονισμών (ΕΕ) αριθ. 1308/2013 και (ΕΕ) αριθ. 1306/2013 όσον αφορά την κατάθεση και την αποδέσμευση εγγυήσεων κατά τη διαχείριση των δασμολογικών ποσοστώσεων με βάση τη χρονολογική σειρά υποβολής των αιτήσεων.
         
         
            Άρθρο 2
            Κατάθεση εγγύησης
            Η επιλεξιμότητα για μειωμένο εισαγωγικό δασμό στο πλαίσιο δασμολογικής ποσόστωσης με βάση τη χρονολογική σειρά υποβολής των αιτήσεων μπορεί να υπόκειται στην κατάθεση εγγύησης στις αρμόδιες αρχές.
            Οι επιχειρήσεις καταθέτουν την εγγύηση όταν υποβάλλουν αίτηση άδειας για ειδικό προορισμό σύμφωνα με το άρθρο 211 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (23) ή όταν υποβάλλουν την τελωνειακή διασάφηση για τη θέση των εμπορευμάτων σε ελεύθερη κυκλοφορία, ανάλογα με την περίπτωση.
            Η συναλλαγματική ισοτιμία καθορίζεται σύμφωνα με το άρθρο 106 του κανονισμού (ΕΕ) αριθ. 1306/2013.
         
         
            Άρθρο 3
            Αποδέσμευση και κατάπτωση των εγγυήσεων
            
               1.   Η εγγύηση αποδεσμεύεται αμέσως μόλις η αρμόδια αρχή λάβει ικανοποιητικές αποδείξεις ότι πληρούνται οι απαιτήσεις που συνδέονται με την εν λόγω εγγύηση.
            
            
               2.   Όταν οι σχετικές απαιτήσεις δεν τηρούνται πλήρως, η εγγύηση αποδεσμεύεται κατ’ αναλογία με την ποσότητα για την οποία πληρούνται οι απαιτήσεις. Το ποσό της εγγύησης που δεν αποδεσμεύεται καταπίπτει σύμφωνα με το άρθρο 24 του κατ’ εξουσιοδότηση κανονισμού (ΕΕ) αριθ. 907/2014 της Επιτροπής (24).
            
         
         
            Άρθρο 4
            Καταργούμενες διατάξεις
            Οι κανονισμοί (ΕΚ) αριθ. 440/96, (ΕΚ) αριθ. 1831/96, (ΕΚ) αριθ. 2133/2001, (ΕΚ) αριθ. 2094/2004, (ΕΚ) αριθ. 937/2006, (ΕΚ) αριθ. 437/2009, (ΕΚ) αριθ. 438/2009, (ΕΚ) αριθ. 933/2009, (ΕΚ) αριθ. 1064/2009, (ΕΕ) αριθ. 1085/2010 και (ΕΕ) αριθ. 59/2011 και οι εκτελεστικοί κανονισμοί (ΕΕ) αριθ. 1354/2011, (ΕΕ) αριθ. 481/2012, (ΕΕ) αριθ. 988/2014, (ΕΕ) αριθ. 989/2014, (ΕΕ) αριθ. 1233/2014, (ΕΕ) 2015/2405, (ΕΕ) 2017/1466 και (ΕΕ) 2018/567 καταργούνται με ισχύ από την 1η Ιανουαρίου 2021.
            Ωστόσο, οι κανονισμοί αυτοί εξακολουθούν να εφαρμόζονται για τις περιόδους δασμολογικών ποσοστώσεων που δεν έχουν ακόμη λήξει κατά την εν λόγω ημερομηνία.
         
         
            Άρθρο 5
            Έναρξη ισχύος και εφαρμογή
            Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Ο παρών κανονισμός εφαρμόζεται στις περιόδους δασμολογικών ποσοστώσεων που αρχίζουν από την 1η Ιανουαρίου 2021 και μετά.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Ιουλίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 347 της 20.12.2013, σ. 671.
         
            (2)  ΕΕ L 347 της 20.12.2013, σ. 549.
         
            (3)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).
         
            (4)  Κανονισμός (ΕΚ) αριθ. 440/96 της Επιτροπής, της 11ης Μαρτίου 1996, για το άνοιγμα και τον τρόπο διαχείρισης κοινοτικών δασμολογικών ποσοστώσεων όσον αφορά ορισμένα μείγματα ριζιδίων βύνης και καταλοίπων από το κοσκίνισμα της κριθής (ΕΕ L 61 της 12.3.1996, σ. 2).
         
            (5)  Κανονισμός (ΕΚ) αριθ. 1831/96 της Επιτροπής, της 23ης Σεπτεμβρίου 1996, σχετικά με το άνοιγμα και τον τρόπο διαχείρισης των παγιωμένων στη γενική συμφωνία δασμών και εμπορίου (ΓΣΔΕ) κοινοτικών δασμολογικών ποσοστώσεων για ορισμένα οπωροκηπευτικά και για ορισμένα μεταποιημένα προϊόντα με βάση τα οπωροκηπευτικά από το έτος 1996 (ΕΕ L 243 της 24.9.1996, σ. 5).
         
            (6)  Κανονισμός (ΕΚ) αριθ. 2133/2001 της Επιτροπής, της 30ής Οκτωβρίου 2001, για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων και των ανωτάτων δασμολογικών ορίων του τομέα των σιτηρών και για την κατάργηση των κανονισμών (ΕΚ) αριθ. 1897/94, (ΕΚ) αριθ. 306/96, (ΕΚ) αριθ. 1827/96, (ΕΚ) αριθ. 1970/96, (ΕΚ) αριθ. 1405/97, (ΕΚ) αριθ. 1406/97, (ΕΚ) αριθ. 2492/98, (ΕΚ) αριθ. 2809/98 και (ΕΚ) αριθ. 778/1999 (ΕΕ L 287 της 31.10.2001, σ. 12).
         
            (7)  Κανονισμός (ΕΚ) αριθ. 2094/2004 της Επιτροπής, της 8ης Δεκεμβρίου 2004, για το άνοιγμα και τον τρόπο διαχείρισης δασμολογικής ποσόστωσης 10 000 τόνων σπόρων βρώμης αλλιώς επεξεργασμένων του κωδικού ΣΟ 1104 22 98 (ΕΕ L 362 της 9.12.2004, σ. 12).
         
            (8)  Κανονισμός (ΕΚ) αριθ. 937/2006 της Επιτροπής, της 23ης Ιουνίου 2006, για το άνοιγμα και τη διαχείριση μιας κοινοτικής δασμολογικής ποσόστωσης γλουτένης αραβοσίτου καταγωγής Ηνωμένων Πολιτειών της Αμερικής (ΕΕ L 172 της 24.6.2006, σ. 9).
         
            (9)  Κανονισμός (ΕΚ) αριθ. 437/2009 της Επιτροπής, της 26ης Μαΐου 2009, σχετικά με το άνοιγμα και τον τρόπο διαχείρισης κοινοτικής δασμολογικής ποσόστωσης για την εισαγωγή νεαρών αρρένων βοοειδών που προορίζονται για πάχυνση (ΕΕ L 128 της 27.5.2009, σ. 54).
         
            (10)  Κανονισμός (ΕΚ) αριθ. 438/2009 της Επιτροπής, της 26ης Μαΐου 2009, για το άνοιγμα και τον τρόπο διαχείρισης κοινοτικών δασμολογικών ποσοστώσεων ταύρων, αγελάδων και δαμαλίδων, άλλων πλην των προοριζόμενων για σφαγή, ορισμένων αλπικών και ορεσίβιων φυλών (ΕΕ L 128 της 27.5.2009, σ. 57).
         
            (11)  Κανονισμός (ΕΚ) αριθ. 933/2009 της Επιτροπής, της 6ης Οκτωβρίου 2009, για τις λεπτομέρειες εφαρμογής του κανονισμού (ΕΚ) αριθ. 779/98 του Συμβουλίου όσον αφορά το άνοιγμα και τον τρόπο διαχείρισης ορισμένων ποσοστώσεων για την εισαγωγή στην Κοινότητα προϊόντων του τομέα του κρέατος πουλερικών καταγωγής Τουρκίας (ΕΕ L 263 της 7.10.2009, σ. 9).
         
            (12)  Κανονισμός (ΕΚ) αριθ. 1064/2009 της Επιτροπής, της 4ης Νοεμβρίου 2009, για το άνοιγμα και τον τρόπο διαχείρισης της κοινοτικής δασμολογικής ποσόστωσης για την εισαγωγή κριθής ζυθοποιίας προέλευσης τρίτων χωρών (ΕΕ L 291 της 7.11.2009, σ. 14).
         
            (13)  Κανονισμός (ΕΕ) αριθ. 1085/2010 της Επιτροπής, της 25ης Νοεμβρίου 2010, για το άνοιγμα και τον τρόπο διαχείρισης ορισμένων ετήσιων δασμολογικών ποσοστώσεων για την εισαγωγή γλυκοπατάτας, μανιόκας, αμύλου μανιόκας και άλλων προϊόντων τα οποία υπάγονται στους κωδικούς ΣΟ 0714 90 11 και ΣΟ 0714 90 19 και για την τροποποίηση του κανονισμού (ΕΕ) αριθ. 1000/2010 (ΕΕ L 310 της 26.11.2010, σ. 3).
         
            (14)  Κανονισμός (ΕΕ) αριθ. 59/2011 της Επιτροπής, της 25ης Ιανουαρίου 2011, για το άνοιγμα και τον τρόπο διαχείρισης των ενωσιακών δασμολογικών ποσοστώσεων για οίνους καταγωγής Δημοκρατίας της Σερβίας (ΕΕ L 22 της 26.1.2011, σ. 1).
         
            (15)  Εκτελεστικός κανονισμός (ΕΕ) αριθ. 1354/2011 της Επιτροπής, της 20ής Δεκεμβρίου 2011, σχετικά με το άνοιγμα ετήσιων ενωσιακών δασμολογικών ποσοστώσεων για αιγοπρόβατα και αιγοπρόβειο κρέας (ΕΕ L 338 της 21.12.2011, σ. 36).
         
            (16)  Εκτελεστικός κανονισμός (ΕΕ) αριθ. 481/2012 της Επιτροπής, της 7ης Ιουνίου 2012, που προβλέπει κανόνες για τη διαχείριση της δασμολογικής ποσόστωσης που αφορά βοδινό κρέας υψηλής ποιότητας (ΕΕ L 148 της 8.6.2012, σ. 9).
         
            (17)  Εκτελεστικός κανονισμός (ΕΕ) αριθ. 988/2014 της Επιτροπής, της 18ης Σεπτεμβρίου 2014, σχετικά με το άνοιγμα και τον τρόπο διαχείρισης των ενωσιακών δασμολογικών ποσοστώσεων για ορισμένα γεωργικά προϊόντα καταγωγής Δημοκρατίας της Μολδαβίας (ΕΕ L 278 της 20.9.2014, σ. 12).
         
            (18)  Εκτελεστικός κανονισμός (ΕΕ) αριθ. 989/2014 της Επιτροπής, της 19ης Σεπτεμβρίου 2014, για το άνοιγμα και τον τρόπο διαχείρισης των ενωσιακών δασμολογικών ποσοστώσεων για τα γεωργικά προϊόντα καταγωγής Γεωργίας (ΕΕ L 278 της 20.9.2014, σ. 16).
         
            (19)  Εκτελεστικός κανονισμός (ΕΕ) αριθ. 1233/2014 της Επιτροπής, της 18ης Νοεμβρίου 2014, για την τροποποίηση του κανονισμού (ΕΚ) αριθ. 2597/2001 σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένους τύπους οίνου καταγωγής Δημοκρατίας της Κροατίας και πρώην Γιουγκοσλαβικής Δημοκρατίας της Μακεδονίας (ΕΕ L 332 της 19.11.2014, σ. 11).
         
            (20)  Εκτελεστικός κανονισμός (ΕΕ) 2015/2405 της Επιτροπής, της 18ης Δεκεμβρίου 2015, για το άνοιγμα και τον τρόπο διαχείρισης ενωσιακών δασμολογικών ποσοστώσεων για τα γεωργικά προϊόντα καταγωγής Ουκρανίας (ΕΕ L 333 της 19.12.2015, σ. 89).
         
            (21)  Εκτελεστικός κανονισμός (ΕΕ) 2017/1466 της Επιτροπής, της 11ης Αυγούστου 2017, για το άνοιγμα και τη διαχείριση ενωσιακών δασμολογικών ποσοστώσεων για τους οίνους καταγωγής Κοσσυφοπεδίου (ΕΕ L 209 της 12.8.2017, σ. 8).
         
            (22)  Εκτελεστικός κανονισμός (ΕΕ) 2018/567 της Επιτροπής, της 12ης Απριλίου 2018, σχετικά με το άνοιγμα και τον τρόπο διαχείρισης δασμολογικής ποσόστωσης για την εισαγωγή λουκάνικων και σαλαμιών και χοιρείου κρέατος καταγωγής Ισλανδίας (ΕΕ L 95 της 13.4.2018, σ. 11).
         
            (23)  Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).
         
            (24)  Κατ’ εξουσιοδότηση κανονισμός (ΕΕ) αριθ. 907/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τις εγγυήσεις και τη χρήση του ευρώ (ΕΕ L 255 της 28.8.2014, σ. 18).